ai4bharat/Pralekha huggingface dataset:
விண்வெளித்துறை
ஆஃப்-தி-ஷெல்ஃப் கூறுகளிலிருந்து உருவாக்கப்பட்ட புதிய குறைந்த விலை நட்சத்திர சென்சாரின் முதல் சோதனை வெளியீடு வெற்றிகரமாக நடத்தப்பட்டது
வானியலாளர்களால் உருவாக்கப்பட்ட குறைந்த விலை நட்சத்திர சென்சார் சமீபத்தில் இஸ்ரோவால் பிஎஸ்எல்வி சி-55 இல் ஏவப்பட்டது. அதன் முதல் விண்வெளி சோதனையில், பிஎஸ்எல்வி சுற்றுவட்ட சோதனைப் பகுதியில்  பொருத்தப்பட்ட இந்த சென்சார் சிறப்பாக செயல்படுகிறது. செயற்கைக்கோள் எங்கு சுட்டிக்காட்டுகிறது என்பதை விரைவாகக் கணக்கிட வடிவமைக்கப்பட்ட இந்த குறைந்த விலை சென்சார் முதல் முறையாக விண்வெளியில் சோதிக்கப்படுகிறது.
எந்தவொரு விண்வெளிப் பயணத்திற்கும், எந்த நேரத்தில் செயற்கைக்கோள் எங்கு சுட்டிக்காட்டுகிறது என்பதை அறிவது முக்கியம். இதனை அறிய பல வழிகள் இருந்தாலும், இந்த நட்சத்திர சென்சார் மிகத் துல்லியமான தகவலை வழங்குகிறது.
விண்வெளியில் இதன் செயல்திறனை மதிப்பிடுவது பிரதான நோக்கமாக இருந்த நிலையில், ஹோசகோட்டிலுள்ள இந்திய வானியற்பியல் கழகத்தின் CREST வளாகத்தில் அமைந்துள்ள விண்வெளி அறிவியலுக்கான எம்ஜிகே மேனன் ஆய்வகத்தில் அதற்கான சோதனைகள் செய்யப்பட்டன. சோதனை செய்யப்பட்ட சில தினங்களிலேயே, இந்த சென்சார் விண்வெளியில் எதிர்பார்த்தபடி செயல்படுவதை உறுதி செய்துள்ளதாக ஆய்வு மாணவர் ஒருவர் கூறினார்.
“பி.எஸ்.எல்.வி குழுவுடன் பணிபுரிவது முழு அணிக்கும் சிறந்த கற்றல் அனுபவமாக இருந்தென ரேகேஷ் மோகன் கூறினார். இக்குழுவில் மார்கரிட்டா சஃபோனோவா  மற்றும் ஜெயந்த் மூர்த்தி  ஆகியோரும் இருந்தனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 195.67 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 58,215 கொவிட் சிகிச்சை பெறுபவர்கள் எண்ணிக்கை 0.13 சதவிதமாக உள்ளது.
குணமடைந்தோர் விகிதம் தற்போது 98.65 சதவீதம்
கடந்த 24 மணி நேரத்தில் 7,624 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,74,712 என அதிகரித்துள்ளது.
கடந்த 24 மணி நேரத்தில் 12,213 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.35 சதவீதம் ஆகும்
வாராந்திர பாதிப்பு விகிதம் 2.38 சதவீதம் ஆகும்
இதுவரை மொத்தம் 85.63 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,19,419 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834414
அறிவியல் மற்றும் தொழில்நுட்பத்துறை
2022-ஆம் ஆண்டில் அறிவியல் தொழில்நுட்ப அமைச்சகத்தின் சி.எஸ்.ஐ.ஆர்-இன் முக்கிய சாதனைகள்
• நிலைத்தன்மை மற்றும் மாற்று எரிபொருட்களுக்கு வழிவகை செய்யும் வகையில் நாட்டில் முதன்முறையாக உயிரி எரிவாயுவில் இயங்கும் விமான சேவையை டேராடூனில் இருந்து தில்லி வரை அறிவியல் தொழில் ஆராய்ச்சி கவுன்சிலான சி.எஸ்.ஐ.ஆர் துவங்கியது. உயிரி விமான எரிபொருளை சி.எஸ்.ஐ.ஆர்- ஐ.ஐ.பி  உள்நாட்டிலேயே தயாரித்துள்ளது.
• சி.எஸ்.ஐ.ஆர்- வாசனை இயக்கத்தின் கீழ் 46 முன்னேற விரும்பும் மாவட்டங்களில் 6000 ஹெக்டேர் நிலங்கள் சாகுபடி செய்யப்பட்டுள்ளன.
• ஒரு டன் நெகிழி கழிவுகளை 850 லிட்டர் தூய்மையான டீசலாக மாற்றும் தொழில்நுட்பத்தை சி.எஸ்.ஐ.ஆர்- ஐ.ஐ.பி மற்றும் கெயில் ஆகியவை உருவாக்கியுள்ளன.
• வேளாண் ரசாயனம், மருந்தகம் மற்றும் தண்ணீர் சுத்திகரிப்பில் பயன்படுத்தப்படும் ஹைட்ரஜன் ஹைட்ரேட்டைத் தயாரிக்கும் தொழில்நுட்பத்தை சி.எஸ்.ஐ.ஆர்- ஐ.ஐ.சி.டி வடிவமைத்துள்ளது.
• சி.எஸ்.ஐ.ஆர்- நீரி  நிறுவனம், நிலையான கழிவுநீர் சுத்திகரிப்பு செயல்முறைகளான சதுப்பு நிலங்களை அமைப்பதற்கான ரீநியூ தொழில்நுட்பத்தை உருவாக்கியுள்ளது.
• தோல் உற்பத்தி செயல்முறையில் எலக்ட்ரோ- ஆக்சிடைசன் அடிப்படையிலான கழிவுநீர் வெளியேற்றம் இல்லாத தொழில்நுட்பத்தை சி.எஸ்.ஐ.ஆர்- சி.எல்.ஆர்.ஐ கண்டுபிடித்துள்ளது.
• பாதுகாப்பான விமான நிலைய சேவை மற்றும் விமானம் தரையிறங்குவதற்கு உதவும் பார்வை அளவீட்டு அமைப்புமுறையான த்ரிஷ்டி டிரான்ஸ்மிசோட்டரை சி.எஸ்.ஐ.ஆர்-நால்  நிறுவனம் கண்டுபிடித்து, இந்தியாவின் பெரும்பாலான விமான நிலையங்களில் பயன்படுத்தப்படும் இந்த தொழில்நுட்பத்தின் உரிமையை பரிமாற்றம் செய்துள்ளது.
• நிலநடுக்கம் மற்றும் இயற்கை சீற்றங்களால் ஏற்படும் பாதிப்புகளை குறைப்பதற்கான தொழில்நுட்பத்தை சி.எஸ்.ஐ.ஆர்-சி.பி.ஆர்.ஐ  மற்றும் சி.எஸ்.ஐ.ஆர்-எஸ்.இ.ஆர்.சி உருவாக்கியுள்ளன.
• சி.எஸ்.ஐ.ஆர். ஆய்வகங்களில் தேவையான தொழில்நுட்ப திறன்களை இளைஞர்களுக்கு வழங்குவதற்கான திறன் இந்தியா முன்முயற்சியை சி.எஸ்.ஐ.ஆர் அறிமுகப்படுத்தியுள்ளது. இதன் கீழ் 2 லட்சத்திற்கும் அதிகமானோருக்கு பயிற்சி அளிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1886797
குறு சிறு மற்றும் நடுத்தர தொழில் துறை அமைச்சகம்
பிரச்சினைகள் மற்றும் குறைகளை விளைந்து களைவதற்காக செயற்கை நுண்ணறிவு மற்றும் இயந்திர கற்றலை சிறு, குறு மற்றும் நடுத்தர தொழில்கள் அமைச்சகம் அறிமுகப்படுத்தியுள்ளது
சிறு, குறு மற்றும் நடுத்தர தொழில் நிறுவனங்கள் எதிர்கொள்ளும் சிக்கல்கள் மற்றும் குறைகளுக்கான உதவி மற்றும் தீர்வுகளை வழங்குவதற்காக நவீன தகவல் தொழில்நுட்ப உபகரணங்களை மத்திய சிறு, குறு மற்றும் நடுத்தர தொழில்கள் அமைச்சகம் பயன்படுத்த தொடங்கியுள்ளது.
பிரச்சினைகள் மற்றும் குறைகளை விளைந்து களைவதற்காக செயற்கை நுண்ணறிவு மற்றும் இயந்திர கற்றலை மத்திய சிறு, குறு மற்றும் நடுத்தர தொழில்கள் அமைச்சகம் அறிமுகப்படுத்தியுள்ளது.
நாடு முழுவதும் உள்ள சிறு, குறு மற்றும் நடுத்தர தொழில் நிறுவனங்களின் உதவிக்காக அமைக்கப்பட்டுள்ள ஒற்றை சாளர தளமான 'சாம்பியன்ஸை' செயற்கை நுண்ணறிவு மற்றும் இயந்திர கற்றல் ஆகியவற்றைக் கொண்டு அமைச்சகம் வலுப்படுத்தியுள்ளது.
கொவிட்-19-ஐ ஒரு சவாலாக எடுத்துக் கொண்டு, அதை நல்லதொரு வாய்ப்பாக பயன்படுத்தி எதிர்காலத்துக்கு தேவைப்படும் இடையீடுகளுக்கான அனைத்து முயற்சிகளையும் குறு மற்றும் நடுத்தர தொழில்கள் அமைச்சகம் எடுத்து வருகிறது.
அமைச்சகத்தின் சாம்பியன்ஸ் தளத்தில் கீழ் காணும் இணைப்பில் 'ஏஐ கார்னர்' என்னும் இடத்தில் செயற்கை நுண்ணறிவு மற்றும் இயந்திர கற்றல் பகுப்பாய்வுகளை காணலாம்: https://champions.gov.in/msme_grievances/news_opinion/analytics.htm
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664442
பாதுகாப்பு அமைச்சகம்
மிஷன் சாகர் : ஐஎன்எஸ் கேசரி கப்பல் மொரிஷியஸ் தீவில் உள்ள லூயில் துறைமுகத்திற்கு திரும்பியது
மிஷன் சாகரின் ஒரு பகுதியாக, மொரிஷியஸ் நாட்டுக்குச் சென்றுள்ள இந்திய கப்பற்படை மருத்துவக் குழுவினரை திரும்ப அழைத்து வருவதற்காக ஐஎன்எஸ் கேசரி கப்பல் அந்நாட்டில் உள்ள லூயிஸ் துறைமுகத்தை ஜூன் 14-ம் தேதியன்று சென்றடைந்தது. இந்தக் கப்பல் கடந்த மாதம் 23-ம் தேதியன்று 14 உறுப்பினர்கள் அடங்கிய இந்தியக் கப்பற்படை மருத்துவக் குழுவினரை மொரிஷியல் நாட்டு லூயிஸ் துறைமுகத்திற்கு அழைத்துச் சென்றது. இந்தக் குழுவின் மருத்துவர்கள், மருத்துவப் பணியாளர்கள் இடம் பெற்றிருந்தனர். இவர்கள், கொவிட்-19 பெருந்தொற்றை கட்டுப்படுத்துவது மற்றும் நிர்வகிப்பதில் தமது நிபுணத்துவத்தை பகிர்ந்து கொள்வதற்காக அங்கு சென்றனர்.
லூயிஸ் துறைமுகத்துக்குச் சென்ற இந்திய மருத்துவக் குழுவினர் அங்குள்ள பிராந்திய மருத்துவமனைகள், ஃப்ளூ மருத்துவமனைகள், மொரிஷியஸில் உள்ள கொவிட் மருத்துவமனை, தனிமைப்படுத்துதல் மையம், மத்திய சுகாதார ஆய்வகம், விக்டோரியா மருத்துவமனையில் உள்ள அவசர சிகிச்சை மற்றும் கட்டுப்பாட்டு மையம் உள்ளிட்ட பல இடங்களுக்கும் சென்று அங்குள்ளவர்களுடன் தமது சிறந்த நடைமுறைகளையும், அனுபவங்களையும் பகிர்ந்து கொண்டனர்.
கொவிட்-19 பெருந்தொற்றுக்கு எதிரான போரில், இருநாடுகளுக்கு இடையே சிறப்பான உறவுகளை கட்டமைப்பதற்காக இந்தியா முதல் முதலாக இப்பிராந்தியத்தில் மிஷன் சாகர் முன்னெடுப்பை மேற்கொண்டுள்ளது.
-----
(Visitor Counter : 185
இந்திய போட்டிகள் ஆணையம்
போட்டிச் சட்டத்தின் பொருளாதாரம் தொடர்பான 7-வது தேசிய மாநாட்டை மார்ச் 4, 2022 அன்று காணொலி மூலம் இந்திய போட்டியியல் ஆணையம் நடத்துகிறது
போட்டிச் சட்டத்தின் பொருளாதாரம் குறித்த 7-வது தேசிய மாநாட்டை வெள்ளிக்கிழமை, மார்ச் 4, 2022 அன்று காணொலி முறையில் இந்தியப் போட்டியியல் ஆணையம் நடத்தும். 2016 முதல் ஒவ்வொரு ஆண்டும் இம்மாநாட்டை ஆணையம் ஏற்பாடு செய்து வருகிறது.
காலை 10:00 மணிக்குத் திட்டமிடப்பட்டுள்ள தொடக்க அமர்வில் சிறப்புரை ஆற்றுவதற்கு பிரதமருக்கான பொருளாதார ஆலோசனைக் குழுவின் உறுப்பினர் திரு. நீல்காந்த் மிஸ்ரா இசைவு தெரிவித்துள்ளார்.
'சந்தைகளின் சீர்திருத்தங்களும் ஆழமும்' என்ற தலைப்பிலான அமர்வு மாநாட்டில் நடைபெறவுள்ளது. திரு. அமிதாப் காந்த், தலைமை நிர்வாக அதிகாரி, நிதி ஆயோக்; திரு.துஹின் காந்தா பாண்டே, செயலாளர், முதலீடு மற்றும் பொது சொத்து மேலாண்மை துறை, நிதி அமைச்சகம், இந்திய அரசு; டாக்டர் ஆர். எஸ். சர்மா தலைமை நிர்வாக அதிகாரி, தேசிய சுகாதார ஆணையம் ஆகியோர் குழுவில் இடம்பெற்றுள்ளனர். மதியம் 3:30 முதல் 5 மணி வரை அமர்வு திட்டமிடப்பட்டுள்ளது.
போட்டிச் சட்டத்தின் பொருளாதாரத்தில் ஆர்வத்தை வளர்த்து நிலைநிறுத்துவதும், பொருளாதார நிபுணர்களின் குழுவை உருவாக்குவதும் இந்த மாநாட்டின் முயற்சிகளாகும். போட்டிச் சட்டத்தின் பொருளாதார துறையில் பணிபுரியும் அறிஞர்கள், பயிற்சியாளர்கள், கல்வியாளர்கள் மற்றும் நிபுணர்களை இது ஒன்றிணைக்கிறது.
மாநாட்டின் நோக்கங்கள்:  போட்டிச் சட்டத்தின் பொருளாதாரத் துறையில் சமகாலப் பிரச்சனைகளில் ஆராய்ச்சி மற்றும் விவாதத்தைத் தூண்டுவது,  இந்தியச் சூழலுடன் தொடர்புடைய போட்டிப் பிரச்சனைகளை நன்கு புரிந்துகொள்வது மற்றும்  இந்தியாவில் போட்டி சட்டத்தை அமல்படுத்துவது குறித்த கருத்துகளை பெறுவது.
போட்டிச் சட்டத்தின் பொருளாதாரம் குறித்த 7-வது தேசிய மாநாட்டின் அனைத்து அமர்வுகளும் ஊடகங்களுக்கு காணொலி வாயிலாக திறந்திருக்கும்.
மாநாட்டின் இணைய இணைப்பைப் பெற, 2022 மார்ச் 2-ம் தேதிக்குள் ஊடகவியலாளர்கள் கீழ்காணும் இணைப்பில் பதிவு செய்யுமாறு கேட்டுக்கொள்ளப்படுகிறார்கள்:https://docs.google.com/forms/d/e/1FAIpQLSfbb0wBYPF9QajNegQlYTsI8XI123MfuugTCwKshpIBe2jUSw/viewform
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802048
பிரதமர் அலுவலகம்
தேசிய பேரிடர் மேலாண்மை ஆணையத்தின் 6-வது கூட்டத்திற்கு பிரதமர் தலைமை வகித்தார்
தேசிய பேரிடர் மேலாண்மை ஆணையத்தின் ஆறாவது கூட்டம் புதுதில்லியில் இன்று பிரதமர் திரு.நரேந்திர மோடி தலைமையில் நடைபெற்றது.
நாட்டில் பெரும் பாதிப்புகளை ஏற்படுத்தும் பேரிடர்களைச் சிறப்பாகக் கையாளவும், எதிர்கொள்ளவும் உருவாக்கப்பட்டுள்ள தேசிய பேரிடர் மேலாண்மை ஆணையத்தின் செயல்பாடுகளையும் இந்த ஆணையம் தற்போது மேற்கொண்டுள்ள திட்டங்களையும் பிரதமர் ஆய்வு செய்தார்.
இதில் ஈடுபட்டுள்ளவர்களுக்கிடையே சிறந்த ஒருங்கிணைப்பு இருக்கவேண்டியதன் அவசியத்தையும்,இத்தகைய பேரழிவுகளிலிருந்து உயிர்களையும் சொத்துக்களையும் பாதுகாக்கவும் சிறப்பாக எதிர்கொள்ளவும் கூட்டு பயிற்சிகளை மேற்கொள்வதன் அவசியத்தையும் பிரதமர் வலியுறுத்தினார்.பேரிடர் மேலாண்மையில் உலகத் தரம் வாய்ந்த செயல்திறனை கொண்டுவருவதன் அவசியத்தையும் அவர் வலியுறுத்தினார்.
தேசிய பேரிடர் மேலாண்மை ஆணையத்தின் உறுப்பினர்கள், அலுவலர்கள் ஆகியோருடன் மத்திய உள்துறை அமைச்சர் திரு. ராஜ்நாத் சிங், மத்திய நிதி அமைச்சர் திரு. அருண் ஜேட்லி, மத்திய விவசாயம் மற்றும் விவசாயிகள் நலத் துறையின் அமைச்சர் திரு. ராதா மோகன் சிங் ஆகியோரும் இக்கூட்டத்தில் பங்கேற்றனர்.
உள்நாட்டு விமானப் போக்குவரத்து அமைச்சகம்
சென்னை, லக்னோ, குவஹாத்தி விமான நிலையங்களின் அடிப்படை வசதி மேம்பாடு
சென்னை, லக்னோ, குவஹாத்தி விமான நிலையங்களின் மேம்பாடு மற்றும் விமான நிலைய அடிப்படை வசதி விரிவாக்கத்திற்கு மத்திய அமைச்சரவை ஒப்புதல்
சென்னை, லக்னோ, குவஹாத்தி விமான நிலையங்களில் ஒருங்கிணைந்த முனையங்களை விரிவாக்கி மேம்படுத்துவதற்கான திட்டத்திற்கு பிரதமர் திரு நரேந்திரமோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்தது. இந்த விமான நிலையங்கள் திட்டம் முறையே ரூ.2467 கோடி, ரூ.1383 கோடி, ரூ.1232 கோடி மதிப்பீட்டில் மேற்கொள்ளப்படும்.
விவரங்கள்
சென்னை விமான நிலையம்- உத்தேச முனையக் கட்டிடத்திற்கு மொத்த கட்டுமானப் பகுதி பரப்பளவு தற்போதுள்ள 197000 சதுர மீட்டர் பரப்பளவுக்கான திட்டத்தையும் சேர்த்து 336000 சதுரமீட்டர் ஆகும். இதன்மூலம் இந்த முனையம் ஆண்டுக்கு 35 மில்லியன் பயணிகளை கையாளும் திறன் பெறும். இந்த புதிய முனையக் கட்டிடத்தில் பசுமைக் கட்டிட அம்சங்கள் இடம்பெற்றிருக்கும். இதன் மூலம் கிரிஹா-4 எனப்படும் ஒருங்கிணைந்த குடியிருப்பு மதிப்பீட்டு பசுமை தளத்தில் நட்சத்திர அந்தஸ்த்தை புதிய முனையம் பெறும். 2026-27 ஆம் ஆண்டு வரை எதிர்பார்க்கப்படும் பயணியர் வருகை வளர்ச்சித் தேவையை சமாளிக்கும் வகையில் இந்தக் கட்டிடம் வடிவமைக்கப்படவுள்ளது.
சென்னை போன்ற இந்திய விமான நிலையங்கள் ஆணையத்தின் கட்டுப்பாட்டில் உள்ள விமான நிலையங்களில் புதிய திறனை உருவாக்கி வளர்ந்து வரும் விமான போக்குவரத்து அடிப்படை வசதி தேவையை சமாளிக்க இந்திய விமான நிலையங்கள் ஆணையம் பல்வேறு திட்டங்களை செயல்படுத்தும் நடைமுறையை தொடங்கியுள்ளது. சென்னை உட்பட 22 விமான நிலையங்களில் அடுத்த நான்கு அல்லது ஐந்தாண்டுகளுக்கு இதற்கென ரூ.20178 கோடி செலவிட திட்டமிடப்பட்டுள்ளது.
அகர்தலா, கோழிக்கோடு, போர்ட்பிளேர் ஆகிய விமான நிலையங்களில் புதிய அதிநவீன ஒருங்கிணைந்த முனையங்கள் ஏற்படுத்துவதற்கான பணி ஆணைகளை இந்திய விமான நிலையங்கள் ஆணையம் வழங்கியுள்ளது. சென்னை, லக்னோ குவஹாத்தி விமான நிலையங்களின் மேம்பாடு மற்றும் விரிவாக்கப் பணிகளுக்கு முறையே ரூ. 2467 கோடி, ரூ. 1383 கோடி, ரூ. 1232 கோடி மதிப்பீட்டில் திட்டங்களுக்கு உடனடியாக ஒப்புதல் அளிக்கும் நிலையில் உள்ளது.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 89
பிரதமர் அலுவலகம்
மதுவா தர்ம மஹா மேளாவில் பிரதமர் 29 மார்ச் அன்று உரையாற்றுகிறார்
ஸ்ரீ ஸ்ரீ ஹரிசந்த் தாக்கூரின் 211-வது பிறந்த நாளை முன்னிட்டு, மேற்கு வங்க மாநிலம் தாக்கூர்பாரி, ஸ்ரீதாம் தாக்கூர் நகரில் 29 மார்ச் பிற்பகல் 4.30 மணியளவில் நடைபெறும் மதுவா தர்ம மஹா மேளா 2022-ல் பிரதமர் திரு நரேந்திர மோடி, காணொலி வாயிலாக உரையாற்றுகிறார்.
ஸ்ரீ ஸ்ரீ ஹரிசந்த் தாக்கூர், சுதந்திரத்திற்கு முன்பு ஒன்றுபட்ட வங்காளத்தில் தமது வாழ்நாள் முழுவதையும் ஒடுக்கப்பட்ட, அடித்தட்டு மற்றும் ஏழை மக்களின் மேம்பாட்டிற்காக அர்பணித்தவர் ஆவார். அவரால் தொடங்கப்பட்ட சமுதாய மற்றும் மத இயக்கம், 1860-வில் ஒரகன்டியில்  தொடங்கி, மதுவா தர்மா தோன்றுவதற்கு வழிவகுத்தது.
மதுவா தர்ம மஹா மேளா 2022, 29 மார்ச் முதல் 5 ஏப்ரல் 2022 வரை, அகில இந்திய மதுவா மஹாசங்கா சார்பில் ஏற்பாடு செய்யப்பட்டுள்ளது.
பிரதமர் அலுவலகம்
ராஜஸ்தானில் பிரதமர் கலந்துகொள்ளும் நிகழ்ச்சியில் ராஜஸ்தான் முதல்வர் பங்கேற்பது குறித்து பிரதமர் அலுவலகம் ட்விட்டர் செய்தி வெளியீடு
ராஜஸ்தானில் பிரதமரின் நிகழ்ச்சியில் முதல்வர் பங்கேற்பது குறித்து அம்மாநில முதல்வரின் ட்விட்டர் செய்திக்கு பதிலளிக்கும் விதமாக பிரதமர் அலுவலகம் பின்வரும் தகவலை ட்விட்டர் வாயிலாக வெளியிட்டுள்ளது. பிரதமர் திரு நரேந்திர மோடி இன்று சிகார் நகருக்கு பயணம் மேற்கொள்கிறார்.
பிரதமர் அலுவலகத்தின் ட்விட்டர் பதிவு:
“திரு அசோக் கெலாட் @ashokgehlot51 அவர்களே,
நெறிமுறையின்படி, நீங்கள் முறையாக அழைக்கப்பட்டுள்ளீர்கள், உங்கள் உரைக்கும் நேரம் ஒதுக்கப்பட்டுள்ளது. ஆனால், உங்களால் கலந்து கொள்ள இயலாது என்று உங்கள் அலுவலகம் தெரிவித்தது.
பிரதமர் திரு நரேந்திர மோடியின் @narendramodi முந்தைய வருகைகளின் போதும் நீங்கள் எப்போதும் அழைக்கப்பட்டுள்ளீர்கள், அந்த நிகழ்ச்சிகளில் நீங்கள் கலந்து கொண்டு சிறப்பித்தீர்கள்.
இன்றைய நிகழ்ச்சியிலும் கலந்து கொள்ள உங்களை வரவேற்கிறோம். வளர்ச்சிப் பணிகளின் பெயர் பலகையிலும் உங்கள் பெயர் இடம்பெற்றுள்ளது.
சமீபத்தில் உங்களுக்கு ஏற்பட்ட காயம் காரணமாக ஏதேனும் உடல் அசௌகரியம் இல்லாவிட்டால், உங்கள் பங்கேற்பு அதிக முக்கியத்துவம் பெறும்.”
ரெயில்வே அமைச்சகம்
பயணிகள் சேவைகளை படிப்படியாக இயல்பு நிலைக்கு கொண்டுவர ரயில்வே நடவடிக்கைகளை எடுத்து வருகிறது
ரயில்வே பயணிகள் முன்பதிவு முறை  அடுத்த 7 நாட்களுக்கு இரவில் நெரிசலற்ற நேரத்தில் மூடப்படும்
புதிய ரயில் எண்கள், தரவு முறையை மேம்படுத்த இது வகை செய்யும்
கோவிட் பெருந்தொற்றுக்கு முந்தைய அளவில், பயணிகள் சேவைகளை படிப்படியாக இயல்பு நிலைக்கு கொண்டுவர ரயில்வே மேற்கொண்டுள்ள முயற்சிகளின் ஒரு பகுதியாக, ரயில்வே பயணிகள் முன்பதிவு முறை  அடுத்த ஏழு நாட்களுக்கு இரவு நேரத்தில் நெரிசலற்ற 6 மணி நேரத்துக்கு மூடப்படும். புதிய ரயில் எண்களை பதிவு செய்யவும், தரவு முறையை மேம்படுத்தவும் இது வழி வகுக்கும். அதிக அளவிலான, கடந்த கால ,தற்போதைய பயணிகள் பதிவு தரவுகளை அனைத்து மெயில்/துரித ரயில்களில் பதிவு ஏற்றி மேம்படுத்தப்பட வேண்டியுள்ளதால், இதைக் கவனமாக செம்மைப்படுத்த திட்டமிடப்பட்டுள்ளது. பயணச்சீட்டு சேவை
யில் தாக்கத்தைக் குறைக்கும் வகையில் இரவு நேரங்களில் இது அமல்படுத்தப்படவுள்ளது.
நவம்பர் 14-15 முதல் நவம்பர் 20-21 வரை 23;30 மணியில் இருந்து 05;30 மணி வரை இந்த நடவடிக்கை மேற்கொள்ளப்படும்.
இந்த 6 மணி நேரத்தில்  எந்தவித பிஆர்எஸ் சேவையும்  கிடைக்காது.
இந்த நேரத்தில் புறப்படும் , ரயில்களுக்கான பயணிகள் பெயர் உள்ளிட்ட விவரங்களை ரயில்வே பணியாளர்கள் முன்கூட்டியே அறிவிப்பார்கள். பிஆர்எஸ் சேவை தவிர, 139 சேவை உள்ளிட்ட இதர அனைத்து சேவைகளும் தடையின்றி தொடரும்.
பயணிகள் சேவைகளை இயல்பு நிலைக்கு கொண்டு வந்து மேம்படுத்தும் முயற்சிக்கு வாடிக்கையாளர்கள் ஆதரவு அளிக்க வேண்டுமென ரயில்வே அமைச்சகம் கேட்டுக் கொண்டுள்ளது.
••••
(Visitor Counter : 174
எரிசக்தி அமைச்சகம்
சர்வதேச மின் துறையில் ஒத்துழைப்புக்காக பிரெஞ்சு பன்னாட்டு மின்சார பயன்பாட்டு நிறுவனத்துடன் தேசிய அனல் மின் நிறுவனம் ஒப்பந்தம்
மின் துறையின் குறிப்பிடத்தக்க வளர்ச்சியில், பிரெஞ்சு பன்னாட்டு மின்சார பயன்பாட்டு நிறுவனம் , பிரான்சின் பாரிஸில் தலைமையிடமாக உள்ள உலகின் முன்னணி மின் துறை நிறுவனங்களில் ஒன்று. இந்நிறுவனம் மத்திய கிழக்கு, ஆசியா, ஐரோப்பா மற்றும் ஆப்பிரிக்காவில் சாத்தியமான மின் திட்ட மேம்பாட்டு வாய்ப்புகளை ஆராய இந்தியாவின் மிகப்பெரிய ஆற்றல் ஒருங்கிணைந்த நிறுவனமான தேசிய அனல் மின் நிறுவனத்துடன்  ஒரு புரிந்துணர்வு ஒப்பந்தத்தில் கையெழுத்திட்டது.
தேசிய அனல் மின் நிலையம் பிளாட் டாப் 250 உலகளாவிய எரிசக்தி நிறுவன தரவரிசையில் 2 வது சுதந்திர மின் உற்பத்தியாளராக  தரவரிசைப்படுத்தப்பட்டுள்ளது.
மத்திய கிழக்கு, ஐரோப்பா மற்றும் ஆப்பிரிக்கா போன்ற பரஸ்பர ஆர்வமுள்ள பகுதிகளைச் சுற்றியுள்ள மின் திட்ட மேம்பாட்டு வாய்ப்புகளை ஆராய EDF, பிரான்ஸ் மற்றும் இந்தியாவின் மிகப்பெரிய சக்தி நிறுவனமான NTPC ஆகியவற்றுக்கு இடையேயான ஒத்துழைப்புக்கு இந்த புரிந்துணர்வு ஒப்பந்தம் சாட்சியமளிக்கும்.
இரண்டு நிறுவனங்களும் துறைசார்ந்த அறிவு பகிர்வு, ஆராய்ச்சி மற்றும் மேம்பாடு, தொழில்நுட்ப சேவைகள் மற்றும் ஆலோசனை பணிகளுக்கு உலகளாவிய ஒத்துழைப்புடன் EDF மற்றும் NTPC ஆகியவை பரஸ்பர ஆர்வமுள்ள நாடுகளில் மின் திட்ட மேம்பாட்டுக்கான சாத்தியக்கூறுகளை ஆராய்வதுடன், அறிவுப்பரிமாற்றம் மற்றும் தொழில்நுட்ப நிபுணத்துவத்தையும் ஆராயும்.
குறு சிறு மற்றும் நடுத்தர தொழில் துறை அமைச்சகம்
காந்தி ஜெயந்தியின் 150-வது ஆண்டை குறிக்கும் வகையில் 150 நிகழ்ச்சிகளை காதி மற்றும் கிராமப்புற தொழில்கள் ஆணையம் நடத்தியது
நாடு முழுவதும் 150 பிரம்மாண்ட நிகழ்ச்சிகளை காந்தி ஜெயந்தியின் 150-வது ஆண்டை குறிக்கும் வகையில் காதி மற்றும் கிராமப்புற தொழில்கள் ஆணையம் நடத்தியது.
நாட்டிலேயே முதல் முறையாக ஏற்பாடு செய்யப்பட்ட இத்தகைய நிகழ்ச்சிகளை காதி மற்றும் கிராமப்புற தொழில்கள் ஆணையத்தின் தலைவர் திரு வினய் குமார் சக்சேனா தொடங்கி வைத்தார்.
அஸ்ஸாம், மேகாலயா, திரிபுரா, மணிப்பூர், ஹிமாச்சல பிரதேசம், உத்திரப் பிரதேசம், மத்தியப் பிரதேசம், தமிழ்நாடு, கேரளா, மேற்கு வங்கம், ஜம்மு & காஷ்மீர் மற்றும் குஜராத் ஆகிய மாநிலங்களில் அதிகளவில் நிகழ்ச்சிகள் நடத்தப்பட்டன.
தொடக்க விழாவில் பேசிய காதி மற்றும் கிராமப்புற தொழில்கள் ஆணையத்தின் தலைவர், "ஊரக மேம்பாடு தான் நாட்டின் வளர்ச்சிக்கு முக்கிய பங்காற்றும் என்று காந்தியடிகள் எப்போதுமே நம்பினார். பிரதமர் திரு நரேந்திர மோடியின் லட்சியமும் இது தான்," என்றார்.
விவசாயிகள், பெண்கள் மற்றும் வேலையில்லா இளைஞர்களுக்கு அதிகாரமளிக்கும் வகையிலேயே காதி மற்றும் கிராமப்புற தொழில்கள் ஆணையத்தின் பணிகள் அமைந்துள்ளதாக அவர் மேலும் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660702
வணிகம் மற்றும் தொழில்துறை அமைச்சகம்
சிறப்புப் பொருளாதார மண்டலங்களில் உள்ள நிறுவனங்களுக்கு வீட்டில் இருந்தே பணி செய்வது தொடர்பான தளர்வுகளில் வர்த்தகத்துறை சட்டத்திருத்தம்
சிறப்புப் பொருளாதார மண்டலங்களில் உள்ள நிறுவனங்களின் ஊழியர்கள் வீட்டில் இருந்தே பணி செய்வது தொடர்பான தளர்வுகளைக் கொண்டுவர சிறப்புப் பொருளாதார மண்டல சட்டத்தில் மத்திய வர்த்தகத்துறை மாற்றத்தைக் கொண்டுவந்துள்ளது. திருத்தப்பட்ட இந்த சட்டத்தை நடைமுறைப்படுத்துவது தொடர்பான தகவல்களை அனைத்து சிறப்புப் பொருளாதார மண்டலங்களுக்கும் அனுப்பப்பட்டுள்ளது.
இந்த சட்டத்திருத்தம், துறைசார்ந்த வல்லுநர்கள், பணிபுரிபவர்கள் மற்றும் தொடர்புடைய இதர அமைப்புகளோடு கலந்தாலோசனை செய்த பிறகு கொண்டுவரப்பட்டுள்ளது. இந்த சட்டத்திருத்தம் 31.12.2023 வரை அமலில் இருக்கும். சிறப்புப் பொருளாதார மண்டலங்களின் நிறுவனங்களில் பணி புரியும் 100 சதவீத பணியாளர்களுக்கும் இந்த சட்டத்திருத்த நடவடிக்கைகள் பொருந்தும். ஏற்கனவே வீட்டில் இருந்தே பணி செய்யும் வசதியை ஏற்படுத்தியிருக்கும் நிறுவனங்களுக்கு இந்த தகவல் அனுப்பிவைக்கப்படும். வருங்காலத்தில் இந்த வசதியை பயன்படுத்த விரும்பும் நிறுவனங்கள் தேவையான அனுமதிகளை முறையாக முன்கூட்டியே பெறவேண்டும்.
கொவிட்-19 பெருந்தொற்றுக் காலத்தின் போது தகவல் தொழில்நுட்பம் மற்றும் அதுதொடர்புடைய நிறுவனங்களில் வீட்டில் இருந்தே பணி செய்யும் வசதி ஆரம்பிக்கப்பட்டது. இந்த வசதியை தற்போது சிறப்பு பொருளாதார மண்டலங்களில் உள்ள நிறுவனங்களுக்கும் நீட்டிப்பதன் மூலம் சிறு மற்றும் குறு நகரங்களிலும் உள்ளவர்கள் பயனடைவர்.
ஆயுஷ்
“ஆயுஷ்” மற்றும் ஆரோக்கியம் குறித்த முதல் பன்னாட்டு மாநாடு மற்றும் கருத்தரங்கு தில்லியில் இன்று தொடங்கியது
“ஆரோக்கியா 2017” என்ற இம்மாநாட்டில் 60 நாடுகளிலிருந்து 1500 பேராளர்கள், 250 மாற்று மருந்து உற்பத்தியாளர்கள் பங்கேற்பு
“ஆயுஷ்” மற்றும் ஆரோக்கியம் குறித்த முதல் பன்னாட்டு மாநாடான “ஆரோக்கியா 2017” தில்லியில் இன்று தொடங்கியது. மாநாட்டை மத்திய வர்த்தகம் மற்றும் தொழில் துறை அமைச்சர் திரு. சுரேஷ் பிரபு மற்றும் ஆயுஷ் துறை இணையமைச்சர் திரு ஸ்ரீபத் யெஸ்ஸோ நாயக் தொடங்கிவைத்தனர். மூன்று நாள் நடைபெறும் இந்த மாநாட்டையொட்டி, விஞ்ஞான் பவனில் டிசம்பர் 4 ஆம் தேதி முதல் 7 - ஆம் தேதி வரையில் கண்காட்சி நடைபெறுகிறது. ஆயுஷ் அமைச்சகமும் தொழில் – வர்த்தக அமைச்சகமும் இணைந்து ஏற்பாடு செய்துள்ள ஆரோக்கியா 2017 மாநாட்டில் ஃபார்ம்எக்சில் , இந்திய தொழில் வர்த்தக சபைகளின் கூட்டமைப்பு  ஆகியவை பங்கேற்றுள்ளன.
மாநாட்டில் பங்கேற்ற பேராளர்களிடம் உரையாற்றிய தொழில் வர்த்தகத் துறை அமைச்சர் திரு. சுரேஷ் பிரபு, “இந்தியாவில் நடத்தப்படும் “ஆரோக்கியா 2017” மாநாடு உலக அளவில் முதன் முதலாக நடத்தப்படும் மாநாடாகும். இந்த மாநாட்டில் மூலம் இந்தியாவின் பாரம்பரிய மருத்துவ அறிவை உலகம் முழுவதும் உள்ள மனித சமுதாயத்திற்குப் பயன்படுத்துவது என்று முடிவு செய்துள்ளோம்“ என்றார்.
“பாரம்பரிய மருத்துவ அறிவு இந்தியாவில் மட்டுமே இருப்பதாகச் சொல்ல முடியாது. இந்த மாநாட்டின் மூலமாக உலகில் உள்ள இதர நாடுகளின் பங்கேற்பாளர்களிடமும் நாம் கற்றுக் கொள்வோம் என எதிர்பார்க்கிறோம். இந்தத் துறையில் இதர நாடுகளுடன் இணைந்து செயல்படுவதில் இந்திய அரசு மகிழ்ச்சியடைகிறது என்றும் அவர் கூறினார்.
ஆயுஷ் துறை இணையமைச்சர் திரு. ஸ்ரீபத் யெஸ்ஸோ நாயக் பேசுகையில், மக்கள் நல்வாழ்வுச் சேவைகளில் ஒருங்கிணைந்து செயல்படுவதற்கு ஆயுஷ் அமைச்சகம் முயற்சி எடுத்து வருகிறது என்றார்.
“இந்த அமைச்சகத்தின் மூலம் பாரம்பரிய மருத்துவத்தில் தேசிய அளவில் அபிவிருத்திச் செயல்பாடுகளை மேற்கொள்வது மட்டுமின்றி, மண்டல அளவிலும் உலக அளவிலும் இருதரப்பு, பல தரப்பு கூட்டுச் செயல்பாட்டையும் ஒத்துழைப்புக்கான வாய்ப்புகளையும் எதிர்பார்த்து வருகிறோம்.
இந்நிலையில், ஜூன் 21ஆம் தேதியை உலக யோகா தினமாக ஐக்கிய நாடுகள் மன்றம் அறிவித்துள்ளதன் மூலம் உலக அளவில் யோகா மீதான ஆர்வம் அதிகரித்துள்ளது. யோகா குறித்த தகவல்களையும், நிபுணத்துவம் வாய்ந்த தகுதியான சான்றுபெற்ற யோகா பயிற்றுநர்களையும் பகிர்ந்து கொள்வதற்கும் ஏராளமான ஒத்துழைப்பு வாய்ப்புகள் உருவாகியுள்ளன. அதைப் போல், உறுப்பு நாடுகள் பலனடையும் வகையில், உலக சுகாதார நிறுவனத்துடன்  நாம் ஏற்படுத்திக் கொண்ட உடன்பாட்டின் மூலமாக ஆயுஷ் துறை மூலம் தொழில்நுட்ப வழிகாட்டுதல்கள், ஆவணங்கள் ஆகியவற்றை உருவாக்க உத்தேசித்துள்ளோம்” என்றும் அமைச்சர் கூறினார்.
“உலகத்துக்கான ஆயுஷ்” என்ற வெள்ளை அறிக்கை வெளியிடப்பட்டது. இந்த அறிக்கையை ஆயுஷ் விதிமுறைகளுக்கும், ஆசியான்  மற்றும் வங்கக் கடலை ஒட்டிய நாடுகளின் பல பிரிவு தொழில்நுட்பம் மற்றும் பொருளாதார ஒத்துழைப்புக்கான முன் முயற்சி அமைப்பு  ஆகியவற்றுடன் பதிவு செய்வதற்கும் என, திட்டத்தை அளிப்பதற்கான நிகழ்ச்சியில் ஃப்ராஸ்ட் அண்ட் சல்லிவன்  வெளியிட்டது.
உலக நாடுகளுக்கு ஆயுர்வேதம் மற்றும் மாற்று மருந்துகளை ஏற்றுமதி செய்யும் இரண்டாவது பெரிய நாடாக இந்தியா திகழ்கிறது என்றும் குறிப்பிடப்பட்டது. மேலும், இதன் மூலம் 30 லட்சம் பேருக்கு வேலைவாய்ப்புகள் கிடைக்கும். இந்தியாவின் மூலிகைச் சந்தையின் மதிப்பு தற்போது ரூ.5,000 கோடியாக உள்ளது. ஆண்டுதோறும் 14 சதவீதம் வளர்ச்சி வீதத்தைக் கொண்டுள்ளது என்று தெரிவிக்கப்பட்டது.
மத்திய பணியாளர் தேர்வாணையம்
ஒருங்கிணைந்த பாதுகாப்புப் பணிகள் தேர்வு  2017- இறுதி முடிவுகள் அறிவிப்பு
மத்திய அரசுப்பணிகள் தேர்வாணையம் 2017 நவம்பரில் நடத்திய ஒருங்கிணைந்த பாதுகாப்புப் பணிகள் தேர்வு  2017 இறுதி முடிவுகள் அறிவிக்கப்பட்டுள்ளன. எழுத்துத் தேர்வுக்கு பின் பாதுகாப்பு அமைச்சகத்தின் பணிகள் தேர்வு வாரிய நேர்முகத்தேர்விலும் தேர்ச்சி பெற்ற 192 பேரின் பட்டியல் தரவரிசைப்படி வெளியிடப்பட்டுள்ளது. இவர்களில் 103 பேர் டேராடூன் இந்திய ராணுவ பயிற்சிப் பள்ளிக்கும் 69 பேர் கேரள மாநிலம் எழிமாலாவில் உள்ள இந்தியக் கடற்படைப் பயிற்சிப்பள்ளி, இருபது பேர் ஐதராபாதில் உள்ள விமானப்படை பயிற்சிப்பள்ளி ஆகியவற்றுக்கு தெரிவு செய்யப்பட்டுள்ளனர்.
மத்திய அரசுப்பணியாளர் தேர்வாணையத்தின் வலைதளம் http://www.upsc.gov.in. –ல் வெளியிடப்பட்டுள்ளது. எனினும், தேர்ந்தெடுக்கப்பட்டவர்கள் பெற்ற மதிப்பெண்கள்,அதிகாரிகள். பயிற்சிப்பள்ளியின் ஒருங்கிணைந்த பாதுகாப்புப் பணிகள் தேர்வு 2017 இறுதி முடிவு அறிவிக்கப்பட்டதும் வலைதளத்தில் பதிவேற்றம் செய்யப்படும்.
மேலும் விவரங்களுக்கு மத்திய அரசுப் பணியாளர் தேர்வாணைய அலுவலகத்தின் ”சி” நுழைவு வாயில் அருகே உள்ள வசதி செய்து தரும் கவுண்டரை அணுகலாம். அல்லது தொலைபேசி மூலமாக அனைத்து வேலை நாட்களிலும் காலை 10 மணி முதல் மாலை 5 மணி வரை கீழ்கண்ட எண்களில் தொடர்பு கொண்டு அறிந்துகொள்ளலாம். தொலைபேசி எண்கள்:011-23385271 / 011-23381125 / 011-23098543.
தேர்ச்சி பெற்றோர் பட்டியலுக்கும் மேலும் விவரங்களுக்கும் www.pib.nic.in என்ற வலைதளத்தைப் பார்க்கவும்.
--------
(Visitor Counter : 100
பிரதமர் அலுவலகம்
உலகப் பத்திரிகைச் சுதந்திர தினத்தை முன்னிட்டு பிரதமர் வெளியிட்டுள்ள செய்தி
உலக பத்திரிகைச் சுதந்திர தினத்தை முன்னிட்டு பிரதமர் திரு. நரேந்திர மோடி வெளியிட்டுள்ள செய்தி :
“ உலக பத்திரிகைச் சுதந்திர தினம் ஜனநாயகத்தின் மிக முக்கிய அங்கமான சுதந்திரமான துடிப்புள்ள பத்திரிகை துறைக்கு உறுதியான நமது ஆதரவை மீண்டும் வலியுறுத்துவதற்கான தினம்.
இன்றைய தினத்தில் இன்றைய காலக்கட்டத்தில் சமூக ஊடகங்கள் தீவிரமாக செயல்படும் ஊடகங்களாக அனைவரின் கவனத்தையும் கவர்ந்துள்ளன, அவை பத்திரிகை சுதந்திரத்திற்கு கூடுதல் ஆற்றலை சேர்த்துள்ளன”